Rafila, despre morțile suspecte de la Sfântul Pantelimon: "I-am sfătuit să facă o plângere din partea spitalului către Parchet"
Ministrul Sănătății, Alexandru Rafila, continuă să apere concluziile Corpului de Control al ministerului, care a desfășurat o anchetă administrativă la Spitalul Sfântul Pantelimon după informațiile apărute cu privire la scăderea dozelor de noradrenalină la ATI. Ministrul susține și că ideea unei anchete a Parchetului îi aparține.